CELEX: 22018D1525
Language: hu
Date: 2018-09-28 00:00:00
Title: Az AKCS–EU Nagykövetek Bizottságának 2018. szeptember 28-i 1/2018 határozata a Mezőgazdasági és Vidéki Együttműködés Technikai Központja (CTA) igazgatójának a 2001-es, a 2002-es és a 2003-as pénzügyi évre szóló költségvetés végrehajtására vonatkozó felelőssége alóli mentesítéséről [2018/1525]

12.10.2018   
               
               
                  HU
               
               
                  Az Európai Unió Hivatalos Lapja
               
               
                  L 256/117
               
            
         AZ AKCS–EU NAGYKÖVETEK BIZOTTSÁGÁNAK
         2018. szeptember 28-i
         1/2018 HATÁROZATA
         a Mezőgazdasági és Vidéki Együttműködés Technikai Központja (CTA) igazgatójának a 2001-es, a 2002-es és a 2003-as pénzügyi évre szóló költségvetés végrehajtására vonatkozó felelőssége alóli mentesítéséről [2018/1525]
         AZ AKCS–EU NAGYKÖVETEK BIZOTTSÁGA,
         tekintettel az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött partnerségi megállapodásra (1) és különösen annak III. melléklete 3. cikkének (4) bekezdésére,
         tekintettel az AKCS–EK Miniszterek Tanácsának a 2000. augusztus 2-ától az AKCS–EK partnerségi megállapodás hatálybalépéséig érvényes átmeneti rendelkezésekről szóló, 2000. július 27-i 1/2000 határozatára (2),
         tekintettel a Mezőgazdasági és Vidéki Együttműködés Technikai Központjának a 2001-es, a 2002-es és a 2003-as pénzügyi évre vonatkozó, 2001. december 31-én, 2002. december 31-én, illetve 2003. december 31-én elfogadott mérlegére,
         tekintettel a Központ kimutatásairól szóló, a 2001-es, a 2002-es és a 2003-as pénzügyi évre vonatkozó ellenőrzési jelentésekre,
         tudomásul véve a Központ igazgatójának az ellenőrök észrevételeire adott válaszát,
         mivel:
         
                     (1)
                  
                  
                     A Központ bevételét a 2001-es, a 2002-es és a 2003-as pénzügyi évben főként az Európai Fejlesztési Alapból származó hozzájárulások tették ki, amelyek összege 2001-ben 13 151 076 EUR, 2002-ben 15 906 102 EUR, 2003-ban pedig 14 880 000 EUR volt.
                  
               
                     (2)
                  
                  
                     A 2001-es, a 2002-es és a 2003-as pénzügyi év során a Központ költségvetésének az igazgató általi végrehajtása összességében véve olyannak minősül, amely alapján az igazgatót mentesíteni kell az e pénzügyi évekre szóló költségvetés végrehajtásának felelőssége alól,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A bizottság a szóban forgó pénzügyi évekre vonatkozó ellenőrzési jelentések és mérlegek alapján mentesíti a Mezőgazdasági és Vidéki Együttműködés Technikai Központjának igazgatóját a 2001-es, a 2002-es és a 2003-as pénzügyi évre szóló költségvetés végrehajtására vonatkozó felelőssége alól.
         
         
            Kelt Brüsszelben, 2018. szeptember 28-án.
            
               
                  az AKCS–EU Nagykövetek Bizottsága nevében
               
               
                  az elnök
               
               Ammo Aziza BAROUD
            
         
         
            (1)  HL L 317., 2000.12.15., 3. o.
         
         
            (2)  HL L 195., 2000.8.1., 46. o.